Battaglia Terme
Battaglia Terme je grad i općina od 3,830 stanovnika u Sjevernoj Italiji u Venetu (Prvincija Padova).

Geografske karakteristike 
Battaglia Terme je spa centar smješten u srcu Euganejskih brda u podnožju brda Croce, udaljen 15 km jugozapadno od Padove.

Historija

Battaglia Terme se razvio zahvaljujući termalnim izvorima koje su koristili još Rimljani, a za srednjeg vijeka Padovanci i Venecijanci.
Pored tog bio je raskršće cesta i plovnih kanala (kanal Battaglia koji teče kroz grad prokopan je još 1189.).

Padovanska porodica Da Carrara izgradila je 1210. brojne vodenice, a Pace da Fabriano 1339. drugu na Apeninskom poluotoku manufakturu papira, koja je kad je grad došao pod vlast Mletačke Republike uživala specijalne povlastice sve do 1797.

Pored grada, okružen velikim parkom, stoji impozantni zamak Catajo, koji je sagradio Pio Enea Obizzi 1570.-72.

Privreda 
Pored balnearnog turizma, privreda grada bazira se na građevinarstvu, proizvodnji papira i drvnoj industriji.
Okolica je poljoprivredno - stočarski kraj u kom se uzgajaju žitarice i vinova loza.

Pobratimski gradovi 

Battaglia Terme ima pobratimske ugovore sa slijedećim gradovima;
  Tuttlingen, Njemačka
  Bischofszell, Švicarska
  Waidhofen an der Ybbs, Austrija

Izvori

Vanjske veze 

Comune di Battaglia Terme (službene stranice) 

Naselja u provinciji Padova
Naselja u Italiji